cyanic-selkie/wikianc huggingface dataset:
สำนักงานสลากกินแบ่งรัฐบาล
ประวัติ
หลังการปฏิวัติสยาม พ.ศ. 2475 รัฐบาลมีนโยบายลดเงินรัชชูปการ (หมายถึง เงินที่เรียกเก็บจากชายชาวสยามที่ไม่ได้รับราชการทหาร) ทำให้รัฐขาดรายได้ จึงมีการออกลอตเตอรี่รัฐบาลขึ้น โดยเรียกว่า "ลอตเตอรี่รัฐบาลสยาม" ออกจำหน่ายจำนวน 1 ล้านฉบับ ฉบับละ 1 บาท โดยออกปีละ 4 งวด
ต่อมาในปี พ.ศ. 2477 คณะรัฐมนตรีได้อนุมัติให้กระทรวงมหาดไทยออก "สลากกินแบ่งบำรุงเทศบาล" โดยกำหนดว่า หากเดือนใดเป็นเดือนออกสลากกินแบ่งรัฐบาล ให้งดจำหน่ายสลากกินแบ่งบำรุงเทศบาลในเดือนนั้น โดยเริ่มจำหน่ายงวดแรกเมื่อเดือนพฤศจิกายน พ.ศ. 2478 แล้วออกสลากในเดือนเมษายน พ.ศ. 2479 โดยพิมพ์จำนวน 500,000 ฉบับ ฉบับละ 1 บาท และตั้งแต่นั้นก็ได้มีการออกสลากกินแบ่งรัฐบาลและสลากบำรุงเทศบาลเรื่อยมา
พ.ศ. 2482 ถือเป็นยุคที่สลากกินแบ่งรัฐบาลเริ่มดำเนินการอย่างจริงจัง โดยคณะรัฐมนตรีมีมติให้โอนกิจการเกี่ยวกับสลากกินแบ่งทั้งของรัฐบาลและเทศบาลมาสังกัดกระทรวงการคลัง และเมื่อวันที่ 5 เมษายน ได้มีการแต่งตั้ง "คณะกรรมการสลากกินแบ่งรัฐบาล" ขึ้น โดยมีพระยาพรหมทัตศรีพิลาต (แฉล้ม มิตรานนท์) เป็นประธานกรรมการคนแรก วันดังกล่าวจึงถือเป็น "วันสถาปนาสำนักงานสลากกินแบ่งรัฐบาล" มาจนถึงปัจจุบัน
พ.ศ. 2499 สำนักงานสลากกินแบ่งรัฐบาลมีอาคารที่ทำการแห่งแรกที่เลขที่ 3 ถนนราชดำเนินกลาง แขวงตลาดยอด เขตพระนคร กรุงเทพมหานคร
พ.ศ. 2517 มีการออกพระราชบัญญัติสำนักงานสลากกินแบ่งรัฐบาล พ.ศ. 2517 ขึ้น กำหนดสถานะให้สำนักงานสลากกินแบ่งรัฐบาลเป็นนิติบุคคล และเป็นรัฐวิสาหกิจสังกัดกระทรวงการคลัง
ภารกิจหลัก
สำนักงานสลากกินแบ่งรัฐบาลบริหารงานภายใต้พระราชบัญญัติสำนักงานสลากกินแบ่งรัฐบาล พ.ศ. 2517 ซึ่งมีวัตถุประสงค์หลักตามมาตรา 5 ดังนี้
โดยโรงพิมพ์ของสำนักงานสลากกินแบ่งรัฐบาลตั้งอยู่ที่เลขที่ 9 ซอยสุขุมวิท 63 แขวงคลองตันเหนือ เขตวัฒนา กรุงเทพมหานคร โดยมีการวางศิลาฤกษ์ก่อสร้างโรงพิมพ์เมื่อวันที่ 20 มีนาคม พ.ศ. 2520 และเริ่มพิมพ์เมื่อปี พ.ศ. 2521 ซึ่งนอกจากสลากกินแบ่งรัฐบาลแล้ว คณะกรรมการสลากกินแบ่งรัฐบาลยังเห็นชอบให้โรงพิมพ์แห่งนี้สามารถจัดพิมพ์สลากบำรุงการกุศล ใบตรวจผลการออกรางวัล รวมถึงงานพิมพ์อื่นที่รับจ้างจากภายนอก ซึ่งส่วนใหญ่เป็นสิ่งพิมพ์กันปลอมแปลงของหน่วยราชการที่คณะกรรมการเห็นชอบอีกด้วย อาทิ ตั๋วรถโดยสาร บขส. บัตรผ่านทางของการทางพิเศษแห่งประเทศไทย หรือรูปลอกของกรมสรรพสามิต เป็นต้น
ลอตเตอรีใต้ดิน
ลอตเตอรีใต้ดินหรือ "หวยใต้ดิน" (ฮวยไทดิน) ตัวแทนจำหน่ายทั่วประเทศรายงานว่ามีการจัดหวยใต้ดินที่มีขนาดประมาณสี่ถึงห้าเท่าของหวยทางการ ตามข้อมูลจากอาจารย์ดร. สรรเสริญ์ พิริยะรังสรรค์สม คณบดีคณะนวัตกรรมสังคม มหาวิทยาลัยรังสิต (RSU) ลอตเตอรีใต้ดินนี้เกี่ยวข้องกับเลขที่ออกในหวยทางการ ตัวแทนจำหน่ายเหล่านี้นำเสนอรางวัลที่ดีกว่า การซื้อเชื่อเพิ่มเติมและตัวเลือกการเดิมพันที่มากขึ้น โดยธุรกิจลอตเตอรีใต้ดินขนาดเล็กสามารถเริ่มต้นด้วยสมุดบันทึกและปากกาเท่านั้น ทำให้มีการกระจายอย่างแพร่หลายและเป็นไปได้อย่างไร้ประสิทธิภาพในการปราบปราม
ลอตเตอรีใต้ดินในประเทศไทยมีการเจริญรุ่งเรืองจนราวกับมีความเจริญกันอย่างแพร่หลายในชุมชนชาวไทยในต่างประเทศเช่นกัน
ลอตเตอรีใต้ดินถือเป็นส่วนสำคัญของชีวิตคนไทย ซึ่งประชากรไทยมีการเล่นลอตเตอรีใต้ดินจำนวนมากถึงหนึ่งในสามของประชากรทั้งหมด ลอตเตอรีใต้ดินได้รับความนิยมมากกว่าลอตเตอรีทางการอันเป็นส่วนหนึ่งเนื่องจากโอกาสในการชนะมีมากกว่า โดยอัตราส่วนคือ 1 ใน 100 ในขณะที่รางวัลหลักทางการมีมูลค่ามากกว่า แต่อัตราส่วนคือ 1 ใน 1 ล้าน ลอตเตอรีใต้ดินเป็นส่วนหนึ่งของเศรษฐกิจใต้ดินที่มีขนาดใหญ่ในประเทศไทย อยู่นอกเหนือจากการเก็บภาษีและไม่ถูกนับอยู่ในสถิติเศรษฐกิจทางการ นอกจากนี้ยังเป็นแหล่งที่มีการทุจริตเล็กน้อยอย่างแพร่หลาย นายนพนันท์ประมาณว่าตำรวจได้รับเงินสินบนจำนวน 11 พันล้านบาทหรือ 362 ล้านดอลลาร์สหรัฐต่อปีจากการดำเนินงานลอตเตอรีใต้ดิน
เคอร์รี คิง
เคอร์รี เรย์ คิง (Kerry Ray King; เกิด 3 มิถุนายน ค.ศ. 1964) เป็นนักดนตรีชาวอเมริกัน เป็นที่รู้จักในฐานะมือกีตาร์ของวงแทรชเมทัล สเลเยอร์ ซึ่งเขาเป็นหนึ่งในผู้ร่วมก่อตั้งร่วมกับเจฟฟ์ แฮนนีแมน ในปี 1981 และเป็นสมาชิก 1 ใน 2 ของวงที่อยู่จนถึงปัจจุบัน (อีกคนคือมือเบสและร้องนำทอม อารายา) คิงเป็นนักแต่งเพลงให้กับวงร่วมกับแฮนนิแมน และภายหลังแฮนนีแมนเสียชีวิตในปี 2013 เขาก็กลายเป็นนักแต่งเพลงหลัก เขายังเคยร่วมเล่นวงเมกาเดธของเดฟ มัสเทน ปี 1984 ในฐานะมือกีตาร์หลักอีกด้วย
โซซิเอเต้ เจเนเรล
โซซิเอเต้ เจเนเรล (Société Générale S.A.) เป็นบริษัทข้ามชาติสัญชาติฝรั่งเศสในธุรกิจธนาคารและการจัดการการเงิน มีสำนักงานใหญ่อยู่ที่กรุงปารีส ประเทศฝรั่งเศส ให้บริการธนาคารครบวงจร ตั้งแต่ธนาคารรายย่อยข้ามชาติ บริการการเงิน ธนาคารเพื่อบริษัทและการลงทุน ธนาคารเพื่อลูกค้ารายใหญ่ การจัดการทรัพย์สิน และบริการหลักทรัพย์
โซซิเอเต้ เจเนเรล เป็นธนาคารที่ใหญ่เป็นอันดับ 3 ของฝรั่งเศสเมื่อวัดจากทรัพย์สินรวม และใหญ่เป็นอันดับ 7 ของยุโรป จดทะเบียนในตลาดหลักทรัพย์ยูโรเน็กซต์ จัดอยู่ในกลุ่มธนาคารเก่าแก่สามแห่งของฝรั่งเศส (Trois Vieilles) ร่วมกับธนาคารบีเอ็นพี พารีบาส์ และธนาคารเครดีลียอแน
พระศุกร์
พระศุกร์ คติอินเดียเรียกว่า ศุกราจารย์ (เทวนาครี: शुक्र ศุกฺร) เป็นเทวดานพเคราะห์องค์หนึ่ง ในคติไทย พระศุกร์ถูกสร้างขึ้นมาจากพระศิวะทรงนำโค (วัว) ๒๑ ตัว (บางตำรากล่าวว่าสร้างจากวิทยาธร-ครึ่งเทพครึ่งมนุษย์ ผู้มีวิชาอาคมและพลังญาณ) บดป่นเป็นผง ห่อผ้าสีฟ้าอ่อน ประพรมด้วยน้ำอมฤต แล้วเสกได้เป็นพระศุกร์ มีพระวรกายสีฟ้า ทรงเครื่องผนวชฤๅษี นุ่งห่มหนังเสือ สวมลูกประคำ ทรงเครื่องประดับเป็นเพชร แก้วไพลินและแก้วเพทาย ทรงโคอุสุภราชเป็นพาหนะ ประจำอยู่ทิศเหนือ และแสดงถึงอักษรวรรคสะ (ศ ษ ส ห ฬ ฮ) เรียกว่า อัชนาม พระศุกร์จัดเป็นครูของพวกอสูร ซึ่งตรงข้ามกับพระพฤหัสบดีที่เป็นครูของเทพ ในไตรภูมิพระร่วง พระศุกร์มีวิมานลอยอยู่รอบเขาพระสุเมรุด้านทิศเหนือ วิมานใหญ่ ๑๓ โยชน์ รัศมีดังควันไฟ
ในคติฮินดู พระศุกร์ เป็นบุตรของฤๅษีภฤคุ กับพระนางอุศนัส หรือ พระนางกาพยมาตา และเป็นสาวกเอกของพระศิวะ วิมานอยู่ทางศุกรโลก ด้านทิศเหนือ พระศุกร์ มีนามเดิมว่า พระภารควะ เป็นเทพฤๅษีผู้มีรูปงาม และได้หลงรักกับนางอัปสรวิศวาจี และถอดจิตตามนางไป ต่อมานางก็ทิ้งพระภารควะ พระภารควะจึงไปจุติเป็นเมล็ดข้าว และชาวนาได้นำข้าวไปถวายฤๅษี ภรรยาฤๅษีได้กินเข้าไป และได้ตั้งครรภ์และคลอดบุตร ชื่อ ฤๅษีอุศนัส ส่วนนางอัปสรวิศวาจี ถูกฤๅษีนารทมุนีสาปให้กลายเป็นกวาง และได้มาพบกับฤๅษีอุศนัส และได้สมสู่กันจนมีบุตร ในขณะนี้ดวงจิตของพระภารควะยึดติดในกาม และต้องเวียนว่ายตายเกิดในวัฏสงสาร ฝ่ายฤๅษีภฤคุที่เข้าฌานไปเป็นเวลานาน เมื่อตื่นขึ้นมาก็พบร่างของบุตรตนไม่มีชีวิต ท่านจึงไปพบพระยมในยมโลก เพื่อถามหาวิญญาณของบุตรตน แต่พระยมกล่าวว่าตอนนี้พระภารควะได้ไปเกิดเป็นพราหมณ์และกำลังจะใช้กรรมหมดแล้ว ฤๅษีภฤคุจึงขอให้พระยมนำดวงจิตของพระศุกร์คืนมา เมื่อพระภารควะกลับเข้าร่างเดิมแล้วก็เริ่มเบื่อหน่ายในชีวิต และเริ่มบำเพ็ญตบะต่อพระศิวะ และเนื่องจากพระภารควะได้บำเพ็ญตบะมาหลายชาติ จนกระทั่งพระศิวะทรงพอพระทัย และมอบพรให้พระภารควะ ทรงมอบนามใหม่ให้ว่า พระศุกร์ และทรงแต่งตั้งให้เป็นเทพประจำดาวศุกร์ และให้เป็นอาจารย์ของเหล่าอสูร แทตย์ ทานพ รากษส ให้เป็นผู้ไม่มีวันแก่ชรา ให้เป็นผู้มั่งคั่งในโภคทรัพย์สมบัติ โชคลาภ ให้เป็นผู้มีสติปัญญาญาณ มีความสามารถในวิชาการต่อสู้ การปกครอง การแต่งโศลก กาพย์ ฉันท์ กวี มีมนตร์มายา มีอำนาจด้านความรัก ความปรารถนาในโลก และยังได้รับมนตร์มฤตสัญชีวินี ซึ่งสามารถชุบชีวิตได้
ลักษณะของพระศุกร์ ในคติไทย เป็นเทพบุรุษมีกายสีฟ้า หรือ สีเลื่อมประภัสสร มี ๒ กร ทรงไม้เท้าและดอกบัว บ้างก็ทรงศรเป็นอาวุธ สวมชฎายอดฤๅษี ทรงเครื่องผนวชฤๅษี นุ่งห่มหนังเสือ สวมลูกประคำ ทรงเครื่องประดับเป็นเพชร แก้วไพลินและแก้วเพทาย ทรงโคอุสุภราชเป็นพาหนะ ในคติฮินดู เป็นเทวฤๅษีมีกายสีฟ้า บ้างก็ว่าสีขาว รูปร่างสูง มีรูปงาม ตาบอดข้างหนึ่ง มี ๔ กร ทรงไม้เท้า,ลูกประคำ,หม้อน้ำ,ดอกบัว,ดาบ ฯลฯ รัศมีสีขาวมี ๑๖ แฉก มุ่นมวยผมอย่างฤๅษี สวมลูกประคำ สวมอาภรณ์สีขาว ทรงเครื่องประดับด้วยเพชร แก้วไพลินและแก้วเพทาย ทรงม้าเป็นพาหนะ พระศุกร์ ยังมีนามอื่นๆอีก อาทิ เช่น พระภารควะ,พระอุศนัส,พระศุกราจารย์,พระอสุราจารย์,พระอสูรคุรุ,พระแทตยคุรุ,พระแทตยาจารย์,พระแทตยปุโรหิต,พระแทตยมนตรี,พระแทตยปูชยะ,พระกาพย์,พระเศวตามพร,พระศุภลักษณ์,พระกามบาล,พระมนัสวิน,พระมหายศ ฯลฯ
พระศุกร์เป็นเทวดานพเคราะห์ประเภทศุภเคราะห์ ให้ผลในทางอ่อนหวาน มีเสน่ห์ มีโชคลาภ มักมากในกาม ค่อนข้างไปทางใฝ่ต่ำ นั่นคือ ผู้ใดเกิดวันศุกร์หรือมีพระศุกร์สถิตร่วมกับลัคนา มักมีกิริยาน่ารัก อ่อนหวาน ชอบงานศิลปะทุกประเภท ตามนิทานชาติเวร พระศุกร์เป็นมิตรกับพระอังคารและเป็นศัตรูกับพระเสาร์ เรื่องมีอยู่ว่า ครั้งหนึ่งพระศุกร์เกิดเป็นรุกขเทวดา พระอังคารเกิดเป็นกบ พระเสาร์เกิดเป็นงู งูได้ไล่จับกบกินเป็นอาหาร กบได้หนีมาหลบใต้ต้นไม้ รุกขเทวดารู้สึกสงสารกบ จึงสำแดงฤทธิ์ไล่งูไป ตั้งแต่นั้น พระศุกร์จึงเป็นมิตรกับพระอังคาร และเป็นศัตรูกับพระเสาร์ จากตำนานนี้ผู้ใดที่เกิดวันศุกร์แล้วพระอังคารโคจรเข้าสู่ดวงชะตา จะมีมิตรสหายเกื้อหนุน ได้ลาภยศทรัพย์สินเงินทอง ได้ยศศักดิ์แลเชื่อเสียง มีชัยชนะศัตรู รอดพ้นภัยพาล หากพระเสาร์โคจรเข้าสู่ดวงชะตา จะเกิดมีเกณฑ์พลัดพรากจากที่อยู่อาศัย มีเหตุให้เสียทรัพย์
นอกจากนี้ พระศุกร์ยังเป็นศัตรูกับพระวิษณุ เพราะพระวิษณุทรงสังหารนางอุศนัส ผู้เป็นมารดาของพระศุกร์ เพราะนางให้ที่หลบภัยแก่อสูร และพระศุกร์เคยขัดขวางการให้ทานของท้าวมหาพลี โดยการเข้าไปอุดรูในคนโทน้ำเต้า ไม่ให้น้ำทักษิโณทกไหลออกมา พระวามนาวตาร อวตารปางที่ 5 ของพระวิษณุ ทรงใช้หญ้าคาทิ่มตาพระศุกร์บอดไปข้างหนึ่ง
ในมหาภารตะ พระศุกร์เป็นศัตรูกับท้าวยยาติ ลูกเขยของพระศุกร์ คือท้าวยยาตินั้น เห็นพระศุกร์ เป็นเพียงแค่ฤๅษีตนหนึ่ง จึงได้พูดจาสบประมาท ดูถูกพระศุกร์ และแล้ว ฤๅษีนารทมุนี ได้นำความไปฟ้องพระศุกร์ พระศุกร์โกรธมากจึงสาปท้าวยยาติให้กลายเป็นคนแก่หลังค่อม และลูกหลานต้องฆ่ากันตายและต้องมีตระกูลหนึ่งต้องสูญพันธุ์ไม่มีผู้สืบสกุล จนเป็นอีกสาเหตุหนึ่งทำให้เกิด สงครามทุ่งกุรุเกษตร ๑๘ วัน ก็คือปาณฑพ และ เการพ และตระกูลที่สูญพันธุ์ไร้ผู้สืบสกุลก็คือสกุลเการพ ในเวลาต่อมา นอกจากนี้ พระศุกร์ยังได้อวตารไปเกิดเป็นบุตรของพระทัศระ (พระอัศวินแฝดน้อง) กับนางกุนตี นามว่า สหเทพ
เมื่อเทียบกับความเชื่อทางตะวันตกแล้ว พระศุกร์เทียบได้กับอะโฟร์ไดตีของเทพปกรณัมกรีก และวีนัสของเทพปกรณัมโรมัน
กบฏกลุ่มวากเนอร์
ในวันที่ 23 มิถุนายน พ.ศ. 2566 กลุ่มวากเนอร์ซึ่งเป็นกลุ่มกำลังกึ่งทหารของรัสเซียที่เคยเป็นพันธมิตรใกล้ชิดกับรัฐบาลรัสเซียภายใต้ประธานาธิบดีวลาดีมีร์ ปูติน ได้ก่อกบฏต่อต้านกองทัพรัสเซีย การกบฏเกิดขึ้นหลังจากความตึงเครียดที่เพิ่มขึ้นระหว่างเยฟเกนี ปรีโกจีน ผู้นำกลุ่มวากเนอร์ และกระทรวงกลาโหมรัสเซีย
ปรีโกจีนกล่าวหาว่ากระทรวงกลาโหมรัสเซียว่าเปิดฉากโจมตีกองกำลังของเขา และสัญญาว่าจะล้างแค้นผู้นำกระทรวงกลาโหม นอกจากนี้ เขายังกล่าวโทษ เซียร์เกย์ ชอยกู รัฐมนตรีว่าการกระทรวงกลาโหมว่าสร้างเหตุผลเท็จสำหรับการรุกรานยูเครนของรัสเซีย และเขายังตำหนิชอยกูสำหรับความล้มเหลวในสนามรบของรัสเซียและการเสียชีวิต พร้อมทั้งระบุว่าสงครามของรัสเซียในยูเครนมีเป้าหมายเพื่อประโยชน์ของชนชั้นสูง หน่วยความมั่นคงกลางได้ดำเนินคดีอาญากับเขาฐาน "ยุยงให้เกิดการจลาจลด้วยอาวุธ"  ขณะที่การปราศรัยทางโทรทัศน์ในวันที่ 24 มิถุนายน ปูตินเรียกการกระทำของวากเนอร์ว่าเป็นกบฏและสาบานว่าจะปราบปรามการกบฏ
กองกำลังของปรีโกจีนอ้างว่าได้ยึดเมืองรอสตอฟ-นา-โดนู ซึ่งเป็นศูนย์กลางด้านลอจิสติกส์ที่สำคัญซึ่งมีสำนักงานใหญ่ทางทหารที่สำคัญ และมีรายงานว่ารุกคืบไปยังเมืองโวโรเนจและจากนั้นไปยังเมืองลีเปตสค์ โดยตั้งใจจะไปถึงกรุงมอสโก หลังจากทำข้อตกลงกับอาเลียกซันดร์ ลูกาแชนกา ประธานาธิบดีเบลารุส ปรีโกจีนตกลงที่จะยุติ และเริ่มถอนกำลังออกจากเมืองรอสตอฟ-นา-โดนูในเวลา 23.00 น. (GMT+3)
มีทหารรัสเซียอย่างน้อย 13 นายถูกสังหารระหว่างการก่อกบฏ ขณะที่ทหารรับจ้างวากเนอร์ 30 นายและทหารรัสเซียที่แปรพักตร์ 2 นายถูกสังหารขณะสู้รบในฝ่ายของวากเนอร์
รีวยะ วากาบะ
ริวยะ วาคาบะ (โรมะจิ : Ryuya Wakaba/ญี่ปุ่น : 若葉 竜也) ชื่อจริงคือ ริวยะ โมกามิ(ญี่ปุ่น : 最上 竜也)เกิดวันเสาร์ที่ 10 มิถุนายน ปี 1989 เป็นนักแสดงชาวญี่ปุ่น อยู่สังกัด flos two ส่วนสูง 173 เซนติเมตร มีพี่น้องซึ่งรวมเขาด้วยทั้งหมด 5 คน
ประวัติ
ริวยะ วาคาบะ เกิดที่โตเกียว เลือดกรุ๊ป A เกิดและเติบโตขึ้นมาในครอบครัวของนักแสดงละครเวที นั่นคือศิลปะ "ไทโช เองเกคิ" ซึ่งเขาเคยได้ร่วมแสดงมาบ้าง โดยกลุ่มพี่น้องทั้ง 5 มีชื่อกลุ่มว่า จิบิทามะ ริวยะเริ่มเข้าวงการบันเทิงครั้งแรกเมื่อปี 2002 โดยแสดงละครแนวย้อนยุค หลังจากนั้นก็ได้แสดงละครอีกหลายเรื่อง จนเป็นที่รู้จักมากขึ้น ซึ่งหลังจากนั้น เขาก็ได้ลงสัมภาษณ์นิตยาสาร และถ่ายแบบมาเรื่อยๆ นิสัยโดยส่วนตัวเป็นคนที่เข้ากับคนแปลกหน้าได้ยาก ริวยะมีงานอดิเรกคือ เล่นกีต้าร์ ของสะสมที่ชอบคือ เทียนหอม
แหล่งข้อมูลอื่น
1989
อาร์ชดัชเชสมาเรีย ลีโอโพลดีนาแห่งออสเตรีย
อาร์ชดัชเชสมาเรีย ลีโอโพลดีนาแห่งออสเตรีย (en.: Archduchess Maria Leopoldina of Austria, de.: Erzherzogin Maria Leopoldine von Österreich, pt.: Maria Leopoldina da Áustria) (พระนามเต็ม: มาเรีย ลีโอโพลดีน่า โจเซฟ่า แคโรไลน์, Maria Leopoldina Josepha Caroline von Habsburg-Lorraine (de Bragança)) ทรงเป็นอาร์ชดัชเชสแห่งออสเตรีย และนอกจากนี้ ยังทรงเป็นสมเด็จพระจักรพรรดินีแห่งบราซิล และสมเด็จพระราชินีแห่งโปรตุเกสอีกด้วย
พระราชประวัติ
อาร์ชดัชเชสมาเรีย ลีโอโพลดีน่า ประสูติเมื่อวันที่ 22 มกราคม พ.ศ. 2340 ณ กรุงเวียนนา ประเทศออสเตรีย พระองค์เป็นพระราชธิดาองค์ที่ 4 และพระราชบุตรองค์ที่ 5 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และพระมเหสีองค์ที่ 2 ของพระองค์ เจ้าหญิงมาเรีย เทเรซ่าแห่งทู ซิชิลีส์ เมื่อพระองค์ยังทรงพระเยาว์ พระองค์ทรงได้รับการศึกษาพร้อมกับพระเชษฐภัคินี พระเชษฐา รวมทั้งพระอนุชา และพระขนิษฐาของพระองค์ โดยมีครูผู้สอนชาวเยอรมันมาสอนตามพระบัญาของสมเด็จพระจักรพรรดิและสมเด็จพระจักรพรรดินี โดยพระองค์ทรงสนพระทัยเป็นอย่างยิ่งในเรื่องของภาษา พระองค์ทรงสามารถตรัสและอักษรภาษาอังกฤษ ภาษาฝรั่งเศส ภาษาอิตาลี ภาษาละติน และภาษาสเปน เป็นต้น และนอกจากนี้ พระองค์ทรงสนพระทัยในเรื่องวิทยาศาสตร์ และธรรมชาติ
การอภิเษกสมรส
เมื่อวันที่5 พฤศจิกายน พ.ศ. 2360 พระองค์ทรงเดินทางไปประเทศบราซิล เพื่อทรงไปอภิเษกสมรสกับมกุฎราชกุมารแห่งโปรตุเกส ดอมเปโตรแห่งอัลแคนตารา ซึ่งในขณะนั้น ราชวงศ์บรากันซา ทรงอพยพมาประทับอยู่ที่ประเทศบราซิล เนื่องจากถูกกองทัพของนโปเลียน โบนาปาร์ตเข้ามารุกรานและสามารถยึดครองโปรตุเกสได้ และทำให้โปรตุเกสเป็นส่วนหนึ่งของกองบัญชาการในสงครามนโปเลียน โดยหลังจากอภิเษกสมรสแล้ว พระองค์ก็ได้ทรงทำความรู้จักกับประเทศใหม่ โดยเมื่อพระองค์มาประทับอยู่ทีประเทศบราซิลแล้ว พระองค์ทรงสนพระทัยในด้านของวิทยาศาสตร์ธรรมชาติ และการวิจัยทางด้านชีววิทยา โดยพระองค์ทรงทำการวิจัยวิทยาศาสตร์พร้อมกับ โจฮันน์ แบ็บติส วอน สพิกซ์ นักธรรมชาติวิทยาชาวเยอรมัน, คาร์ล ฟรีดริช ฟิลลิป วอน มาร์เทียส นักพฤกษศาสตร์ชาวเยอรมัน, และโจฮันน์ แนทเตอเรอ นักธรรมชาติวิทยาชาวออสเตรีย
เมื่อสงครามสงบลงแล้ว เมื่อกองทัพจักรวรรดิฝรั่งเศสยอมถอยทัพออกจากประเทศโปรตุเกส สมเด็จพระเจ้าโจอาวที่ 6 แห่งโปรตุเกส พระราชบิดาในเจ้าฟ้าชายเปโตร ได้ทรงนำพระราชวงศ์โปรตุเกสกลับสู่มาตุภูมิ แต่เจ้าฟ้าชายเปโตรทรงทูลสมเด็จพระราชบิดาว่า จะทรงประทับต่อที่ประเทศบราซิล พร้อมด้วยอาร์ชดัชเชสมาเรีย ลีโอโพลดีน่า (หลังจากอภิเษกสมรสแล้ว ทรงได้รับการสถาปนาเป็นเจ้าฟ้าหญิงมกุฎราชกุมารีแห่งโปรตุเกส) และพระโอรสและพระธิดา
ในปีพ.ศ. 2365 เจ้าฟ้าชายเปโตรได้ทรงขอพระบรมราชานุญาตจากพระราชบิดา ให้ประกาศเอกราชจากโปรตุเกส ซึ่งพระราชบิดาไม่ทรงอนุญาต และทรงยืนกรานปฏิเสธการให้เอกราชของบราซิล เจ้าฟ้าชายเปโตร และเจ้าฟ้ามาเรีย ลีโอโพลดีน่าทรงขึ้นครองราชย์เป็นสมเด็จพระจักรพรรดิ และสมเด็จพระจักรพรรดินีพระองค์แรกแห่งบราซิล เมื่อวันที่ 1 ธันวาคม พ.ศ. 2365
สมเด็จพระจักรพรรดินี
สมเด็จพระจักรพรรดินีมาเรีย ลีโอโพลดีนาทรงเป็นบุคคลสำคัญของการประกาศเอกราชของบราซิล โดยพระองค์ทรงรู้จากข้าราชบริพารลับที่พระองค์ส่งไปทำงานในราชสำนักโปรตุเกสว่า สมเด็จพระราชาธิบดีแห่งโปรตุเกสจะทรงวางแผนส่งกองทัพมารุกรานบราซิล เพื่อล้มล้างการประกาศเอกราชบราซิล ทำให้พระองค์ต้องทรงวางแผนจัดเตรียมกองทัพเอง เพราะเนื่องจากขณะนั้น สมเด็จพระจักรพรรดิเปโตร พระราชสวามีทรงปฏิบัติพระราชกรณียกิจต่างแดนและไม่ทรงทราบเรื่องการเตรียมรุกรานบราซิลของโปรตุเกส พระองค์เห็นว่าไม่มีเวลาพอที่จะรอพระราชสวามีกลับมา โดยพระองค์ทรงได้คำแนะนำจากองคมนตรีในราชสำนัก โฮเซ่ บอนีฟาซิโอ โดยพระองค์ทรงจัดตั้งการประชุมชั่วคราวเพื่อจัดเตรียมกองทัพต้านโปรตุเกส เมื่อวันที่ 2 กันยายน พ.ศ. 2365 ซึ่งรัฐสภาได้ลงมติในสนธิสัญญาพระราชกฤษฎีกาการประกาศเอกราช โดยแยกเอกราชบราซิลจากโปรตุเกส นอกจากนี้ พระองค์ยังทรงส่งลายลิขิตถึงสมเด็จพระราชาธิบดีแห่งโปรตุเกสให้ทรงยกเลิกการรุกรานบราซิล และให้มีพระบรมราชานุญาตให้ประกาศเอกราชแก่บราซิล โดยข้อความส่วนหนึ่งของลายลิขิต มีข้อความว่า Independência do Brasil "The fruit is ready, it's time to harvest.''
พระราชโอรสและพระราชธิดา
สมเด็จพระจักรพรรดิเปโดรที่ 1 แห่งบราซิลกับสมเด็จพระจักรพรรดินีมาเรีย ลีโอโพลดีนา มีพระโอรสธิดาร่วมกัน 7 พระองค์ได้แก่
สมเด็จพระจักรพรรดินีมาเรีย ลีโอโพลดีนาทรงสิ้นพระชนม์เมื่อวันที่ 11 ธันวาคม พ.ศ. 2369 ในขณะที่ทรงแท้งพระบุตรองค์ที่ 8
การนอนไม่หลับ
การนอนไม่หลับ (insomnia) เป็นความผิดปกติของการนอนหลับซึ่งไม่สามารถนอนหลับหรือนอนหลับได้ไม่นานเท่าที่ต้องการ แม้บางครั้งคำนี้ใช้อธิบายความผิดปกติที่แสดงโดยหลักฐานการนอนหลับที่ถูกรบกวนทางผลตรวจการนอนหลับ แต่การนอนไม่หลับมักนิยามโดยการที่ผู้ป่วยตอบคำถามใดคำถามหนึ่งนี้ว่าใช่ ได้แก่ "คุณประสบความลำบากในการนอนหลับหรือไม่" หรือ "คุณมีความลำบากในการนอนหลับหรือนอนหลับต่อไปหรือไม่"
การนอนไม่หลับสามารถแบ่งเป็นการนอนไม่หลับปฐมภูมิและทุติยภูมิ หรือ ทั้งสองอย่างพร้อมกัน การนอนไม่หลับปฐมภูมิเป็นความผิดปกติของการนอนหลับที่ไม่มีสาเหตุทางการแพทย์ จิตเวชหรือสิ่งแวดล้อม ซึ่งอธิบายว่ามีอาการหลับยากยาวนาน (prolonged sleep onset latency) การรบกวนการคงการนอนหลับ (sleep maintenance) หรือประสบการนอนหลับไม่สดชื่น (non-refreshing sleep)
ฟุตบอลทีมชาติอิหร่าน
อิหร่านเคยชนะเลิศเอเชียนคัพสามสมัยในปี 1968, 1972 และ 1976 ในขณะที่ผลงานที่ดีที่สุดในการแข่งขันกีฬาโอลิมปิกคือการเข้าถึงรอบก่อนรองชนะเลิศในโอลิมปิกฤดูร้อน 1976 ที่มอนทรีออล สำหรับในการแข่งขันฟุตบอลโลก อิหร่านเคยเข้าร่วมการแข่งขันรอบสุดท้ายทั้งหมด 6 ครั้ง (1978, 1998, 2006, 2014, 2018 และ 2022) แต่พวกเขากลับไม่เคยผ่านเข้าสู่รอบแพ้คัดออกได้เลยแม้แต่ครั้งเดียว พวกเขาชนะคู่แข่งขันในฟุตบอลโลกเพียงสามครั้งในการพบกับสหรัฐเมื่อปี 1998, โมร็อกโกเมื่อปี 2018 และเวลส์เมื่อปี 2022 อิหร่านเคยเป็นทีมชาติที่มีอันดับสูงสุดในเอเชียระหว่างเดือนธันวาคม ค.ศ. 2014 ถึงเดือนพฤษภาคม ค.ศ. 2018
ประเทศนอร์เวย์ในโอลิมปิกฤดูหนาว 2022
ประเทศนอร์เวย์ จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาตินอร์เวย์เป็นตัวแทนประเทศนอร์เวย์ในการส่งนักกีฬาเข้าร่วมแข่งขันทั้งหมดจำนวน 6 คน ใน 3 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
องค์การสุรา กรมสรรพสามิต
องค์การสุรา กรมสรรพสามิต (The Liquor Distillery Organization) เป็นหน่วยงานในสังกัดกรมสรรพสามิต กระทรวงการคลัง ก่อตั้งเมื่อวันที่ 25 กันยายน พ.ศ. 2506 ในรัฐบาลสมัยจอมพลถนอม กิตติขจร เพื่อดำเนินการตามนโยบายพิเศษ ทางด้านพาณิยชกรรมและอุตสาหกรรมแอลกอฮอล์ เดิมมีทั้งหมด 6 สาขา คือ พระนครศรีอยุธยา ชัยนาท สระบุรี นครราชสีมา ลพบุรี และกรุงเทพมหานครซึ่งเป็นสำนักงานใหญ่
ประวัติ
องค์การสุรา กรมสรรพสามิต ได้จัดตั้งโรงงานผลิตสุราและผลิตภัณฑ์จากวัตถุพลอยได้จากการผลิตสุรา หรือผลิตภัณฑ์อันเป็นอุปกรณ์ในการผลิตสุรา เพื่อหารายได้ให้รัฐ ประกอบธุรกิจที่เกี่ยวกันหรือต่อเนื่องกับการผลิต รวมถึงเป็นตัวแทนจำหน่าย
องค์การสุรา กรมสรรพสามิต ได้จัดตั้งขึ้นตามคำสั่งที่ 24367/2506 ลงวันที่ 25 กันยายน พ.ศ. 2506 ให้จัดตั้งองค์การสุรา กรมสรรพสามิต กระทรวงการคลัง เป็นรัฐวิสาหกิจ ประเภท 2 ซึ่งไม่เป็นนิติบุคคล มีคณะกรรมการบริหารกิจการซึ่งประกอบด้วย อธิบดีกรมสรรพสามิต เป็นประธานกรรมการและรองอธิบดีกรมสรรพสามิต เป็นรองประธานกรรมการโดยตำแหน่ง และกรรมการอื่น ๆ อีกไม่น้อยกว่า 3 คน แต่ไม่เกิน 11 คน รวมทั้งผู้แทนกระทรวงการคลัง 1 คน ผู้อำนวยการองค์การสุราเป็นกรรมการ และเลขานุการในตำแหน่งรัฐมนตรีว่าการกระทรวงการคลังเป็นผู้แต่งตั้งคณะกรรมการให้ดำรงตำแหน่งคราวละ 4 ปี ต่อมาเหลือเพียง 3 ปี ตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518
องค์การสุรา มีสำนักงานอยู่เลขที่ 1488 ถนนนครไชยศรี เขตดุสิต กรุงเทพมหานคร ซึ่งอยู่ในบริเวณกรมสรรพสามิต มีโรงงานดำเนินการผลิตสุราและแอลกอฮอล์ อยู่ที่จังหวัดพระนครศรีอยุธยา โดยได้เริ่มย้ายไปผลิต ณ โรงงานสุรา จังหวัดฉะเชิงเทรา ตั้งแต่วันที่ 1 มกราคม พ.ศ. 2540 และยังมีโรงงานสาขาอีก 4 โรงคือ โรงงานสาขานครราชสีมา โรงงานสาขาสระบุรี โรงงานสาขาลพบุรี และโรงงานสาขาชัยนาท
การส่งมอบโรงงานสุราจังหวัดพระนครศรีอยุธยาคืนแก่กรมธนารักษ์
โรงงานสุราขององค์การสุรา จังหวัดพระนครศรีอยุธยา มีเนื้อที่ประมาณ 199 ไร่ได้ดำเนินการผลิตสุราขาว-ผสม ต่อมาจึงดำเนินการผลิตแต่เพียง แอลกอฮอล์ หรือสุราสามทับเพียงอย่างเดียว สุราสามทับนี้เป็นสุรากลั่นที่ปราศจากเครื่องย้อมหรือสิ่งผสมปรุงแต่ง มีแอลกอฮอล์ตั้งแต่ 80 ดีกรีขึ้นไป ทั้งนี้องค์การสุรา เป็นผู้ได้สิทธิพิเศษในการผูกขาดการผลิต และจำหน่ายแอลกอฮอล์ในประเทศแต่เพียงผู้เดียว เพราะถือว่าเป็นสินค้ายุทธปัจจัยตามกฎหมาย
โรงงานแห่งใหม่จังหวัดฉะเชิงเทรา
โรงงานสุรา กรมสรรพสามิต จังหวัดฉะเชิงเทรา ตั้งอยู่ ณ อำเภอบางคล้า มีเนื้อที่ประมาณ 164 ไร่ มีกำลังการผลิตประมาณ 40,000 ลิตรต่อวัน เดิมเป็นโรงงานผลิตสุราขาวหนึ่งในจำนวน 12 โรง ของกลุ่มสุราทิพย์ (มหาชน) จำกัด ซึ่งได้สร้างไว้ตามเงื่อนไขของการได้รับสัมปทาน ทางองค์การสุราพยายามปรับปรุงเพื่อเพิ่มกำลังการผลิตสุราสามทับ หรือแอลกอฮอล์ให้เป็น 60,000 ลิตรและ 100,000 ลิตรต่อวันตามลำดับ ทั้งนี้เพื่อเป็นการสนองตอบต่อความต้องการใช้ภายในประเทศ และเป็นการเตรียมพร้อมในการขยายตลาดทั้งในประเทศ และต่างประเทศในอนาคต
องค์การสุรามีแผนงานหลายด้านในการปรับปรุง และพัฒนาการผลิตแอลกอฮอล์ในอนาคต เช่น การเปลี่ยนการใช้วัตถุดิบ จากกากน้ำตาลมาเป็นมันสำปะหลัง การเปลี่ยนระบบการผลิตให้ดีขึ้น และที่สำคัญที่สุดคือ การแปรสภาพองค์การสุราให้เป็นนิติบุคคล
สตาร์ชิปทรูเปอร์ส (แฟรนไชส์)
อนาคต
ในเดือนธันวาคม ค.ศ. 2011 ผู้อำนวยการสร้างภาพยนตร์ นีล เอช. มอริตซ์ ได้ประกาศแผนการสร้างฉบับรีบูตของแฟรนไชส์ภาพยนตร์เรื่อง สตาร์ชิปทรูเปอร์ส ในเดือนพฤศจิกายน ค.ศ. 2016 โคลัมเบียและมอริตซ์ประกาศว่าทีมเขียนบทของมาร์ค สวิฟต์และ เดเมียน แชนนอน ได้ลงนามเพื่อเขียนบทภาพยนตร์แล้ว เวอร์โฮเวนแสดงความกังขาต่อการสร้างครั้งใหม่นี้ โดยเขาอ้างว่ามีรายงานว่าบทนั้นดัดแปลงมาจากนิยายแนวทหารฉบับดั้งเดิมในปี ค.ศ. 1959 มากเกินไป
กีฬาแฮนด์บอลในโอลิมปิกฤดูร้อน 2020 – ทีมหญิง
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
รอบแบ่งกลุ่ม
เวลาทั้งหมดเป็นเวลามาตรฐานญี่ปุ่น (UTC+9)
กลุ่ม A
<section begin=AStandings /> <section end=AStandings />
<section begin=A1 /> <section end=A1 /> <section begin=A2 /> <section end=A2 /> <section begin=A3 /> <section end=A3 />
<section begin=A4 /> <section end=A4 /> <section begin=A5 /> <section end=A5 /> <section begin=A6 /> <section end=A6 />
<section begin=A7 /> <section end=A7 /> <section begin=A9 /> <section end=A9 /> <section begin=A8 /> <section end=A8 />
<section begin=A12 /> <section end=A12 /> <section begin=A10 /> <section end=A10 /> <section begin=A11 /> <section end=A11 />
<section begin=A13 /> <section end=A13 /> <section begin=A15 /> <section end=A15 /> <section begin=A14 /> <section end=A14 />
กลุ่ม B
<section begin=BStandings /><section end=BStandings />
<section begin=B2 /> <section end=B2 /> <section begin=B1 /> <section end=B1 /> <section begin=B3 /> <section end=B3 />
<section begin=B6 /> <section end=B6 /> <section begin=B4 /> <section end=B4 /> <section begin=B5 /> <section end=B5 />
<section begin=B7 /> <section end=B7 /> <section begin=B8 /> <section end=B8 /> <section begin=B9 /> <section end=B9 />
<section begin=B10 /> <section end=B10 /> <section begin=B12 /> <section end=B12 /> <section begin=B11 /> <section end=B11 />
<section begin=B13 /> <section end=B13 /> <section begin=B15 /> <section end=B15 /> <section begin=B14 /> <section end=B14 />
โทกูงาวะ อิเอมาซะ
โทกูงาวะ อิเอมาซะ (徳川 家正 (Tokugawa Iemasa); 23 มีนาคม ค.ศ. 1884 – 18 กุมภาพันธ์ ค.ศ. 1963) รู้จักกันในชื่อ อิเยมาซะ หรือ เจ้าโทกูงาวะที่ 2 เป็นนักการเมืองชาวญี่ปุ่นใน ยุคไทโช และต้น ยุคโชวะ ผู้นำ ตระกูลโทกูงาวะ คนที่ 17 และประธานคนสุดท้ายของ สภาขุนนางญี่ปุ่น ใน รัฐสภาญี่ปุ่น
ประวัติ
อิเอมาซะเกิดเมื่อวันที่ 23 มีนาคม ค.ศ. 1884 ที่ เซ็นดางายะ, ฐานะบุตรชายคนโตของ โทกูงาวะ อิเอซาโตะ และภรรยาของเขา, โคโนเอะ ฮิโรโกะ, ธิดาของ โคโนเอะ ทาดาฟูซะ. เขาจบการศึกษาจากโรงเรียนกฎหมายของ มหาวิทยาลัยโตเกียว ในปี ค.ศ. 1909, และได้เข้ารับราชการใน กระทรวงการต่างประเทศ ในปีเดียวกัน. ในปี ค.ศ. 1924, เขาได้รับแต่งตั้งเป็น กงสุลใหญ่ ประจำสถานกงสุลที่ ซิดนีย์,ออสเตรเลีย. ในปี ค.ศ. 1929, เขาได้รับแต่งตั้งเป็น ทูต ไป แคนาดา และจาก ค.ศ. 1937 ถึง 1939 รับราชการในฐานะ เอกอัครราชทูต ประจำ ตุรกี.
อิเอมาซะเป็นพันธมิตรกับบิดาของเขา, เจ้าชาย โทกูงาวะ อิเอซาโตะ ในการส่งเสริมความสัมพันธ์ระหว่าง ญี่ปุ่น และ ยุโรป, แคนาดา, และสหรัฐอเมริกา. ในปี ค.ศ. 1940, จากการเสียชีวิตของบิดาของเขา, เขาได้รับตำแหน่ง โคชากุ หรือ เจ้าชาย (公爵) ภายใต้ระบบ คาโซกุ, และที่นั่งฐานะสมาชิกของ สภาขุนนางญี่ปุ่น ใน รัฐสภาญี่ปุ่น. ในวันพุธที่ 19 มิถุนายน ค.ศ. 1946, เขาได้รับแต่งตั้งเป็นประธานสภาขุนนางญี่ปุ่น, เขาดำรงตำแหน่งจนถึงวันเสาร์ที่ 2 พฤษภาคม ค.ศ. 1947. เมื่อรัฐธรรมนูญฉบับปัจจุบันได้ยกเลิกสภาขุนนาง.
เขาถึงแก่อสัญกรรมด้วย โรคระบบหัวใจหลอดเลือด ที่บ้านของเขาที่ ชิบูยะ,โตเกียว, เมื่อวันที่ 18 กุมภาพันธ์ ค.ศ. 1963, โดยได้พระราชทาน เครื่องราชอิสริยาภรณ์อาทิตย์อุทัย ชั้นสูงสุด มงกุฎดอกพอลโลเนีย ย้อนหลัง. หลุมศพของเขาตั้งอยู่ที่ สุสานยานากะ.
อ้างอิง
1884 1963
พระเจ้าอามาเดโอที่ 1 แห่งสเปน
พระองค์ได้รับเลือกจากสภากอร์เตสเฆเนราเลสให้เป็นพระมหากษัตริย์สเปนใน พ.ศ. 2413 หลังจากการปลดสมเด็จพระราชินีนาถอิซาเบลที่ 2 แห่งสเปนออกจากบัลลังก์ และทรงสาบานตนในปีถัดไป รัชสมัยของพระเจ้าอามาเดโอที่ 1 เต็มไปด้วยลัทธิสาธารณรัฐนิยมที่เพิ่มมากขึ้น การกบฏการ์ลิสต์ทางตอนเหนือ และการเคลื่อนไหวเพื่อเอกราชของคิวบา พระองค์ทรงสละราชสมบัติและเสด็จกลับอิตาลีใน พ.ศ. 2416 และส่งผลให้สาธารณรัฐสเปนที่ 1 ได้รับการสถาปนาขึ้น
นาฏยศาลา หุ่นละครเล็ก
โจหลุยส์ หรือ นาฏยศาลาหุ่นละครเล็ก เป็นคณะการแสดงละครเล็ก หรือ หุ่นกระบอกของอาจารย์สาคร ยังเขียวสด หรือ "โจหลุยส์" และครอบครัว ได้จัดให้มีการแสดงต่อสาธารณะครั้งแรกเมื่อปี พ.ศ. 2528 เพื่อเป็นการอนุรักษ์ศิลปะการแสดงและการทำหุ่นของไทย สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระราชทานชื่อโรงละครโจหลุยส์ว่า “นาฏยศาลา หุ่นละครเล็ก” และได้ทรงเป็นองค์อุปถัมภ์ "มูลนิธินาฏยศาลา หุ่นละครเล็ก"
ครูสาคร เกิดเมื่อพ.ศ. 2465 ที่มาของชื่อ โจหลุยส์ นั้นเพราะสมัยเด็ก ครูสาครป่วยหนักบิดามารดาจึงยกให้เป็นลูกพระ ตั้งชื่อให้ว่า หลิว เป็นการแก้เคล็ด เมื่อโตขึ้นได้ฝึกหัดโขน ละคร และลิเก จนเติบโตได้ออกแสดงตระเวนไปกับบิดา ซึ่งครูสาครนิยมแสดงเป็นตัวตลก และมีการเรียกชื่อเพี้ยนจาก "หลิว" เป็น "หลุยส์" ต่อมามีผู้มาเติมเป็น "โจหลุยส์" เหมือนชื่อนักมวยแชมป์โลกในขณะนั้น ต่อมานำชื่อ โจหลุยส์ มาตั้งเป็นชื่อโรงละคร ที่เป็นคณะแสดงหุ่นละครกับสมาชิกครอบครัวว่า "โจหลุยส์เธียเตอร์"
โรงละครของคณะโจหลุยส์ (โจหลุยส์เธียเตอร์)เดิมตั้งอยู่ในบริเวณสวนลุมไนท์บาซาร์ โดยประสบปัญหาด้านการเงินอยู่หลายครั้ง แต่ก็ได้รับการอนุเคราะห์จากชาวไทยที่มีจิตใจอนุรักษ์บริจาคเงินช่วยเหลือ และเข้าชมการแสดงจนสามารถรอดพ้นวิกฤตมาได้ทุก ๆ ครั้ง และหุ่นละครเล็กได้รับรางวัลชนะเลิศการแสดงชุดประกวดหุ่นโลก เมื่อวันที่ 26-28 พฤษภาคม พ.ศ.2549
เอ็ดวิน ฟัน เดร์ซาร์
นักวิจารณ์และผู้เล่นร่วมทีมจัดให้ฟัน เดร์ซาร์เป็นหนึ่งในผู้รักษาประตูที่ดีที่สุดตลอดกาล เขายังเป็นหนึ่งในนักฟุตบอลที่ประสบความสำเร็จที่สุด โดยได้รับรางวัลถึง 26 ครั้ง ส่วนใหญ่ได้ตอนเล่นให้กับอายักซ์กับแมนเชสเตอร์ยูไนเต็ด
ชีวิตส่วนตัว
ฟัน เดร์ซาร์กับ Annemarie van Kesteren ภรรยาของเขา มีลูกสองคน ทั้งคู่จัดพิธีแต่งงานที่ Beurs van Berlage ในอัมสเตอร์ดัม เมื่อวันที่ 20 พฤษภาคม ค.ศ. 2006
เกียรติยศ
เครื่องราชอิสริยาภรณ์
การแสดงช่วงพักครึ่งในซูเปอร์โบวล์ครั้งที่ 50
การแสดงช่วงพักครึ่งในซูเปอร์โบวล์ครั้งที่ 50 (Super Bowl 50 halftime show) ถูกจัดแสดงขึ้นในวันที่ 7 กุมภาพันธ์ ค.ศ. 2016 ในสนามLevi's Stadium เมืองซานตาคลารา ,รัฐแคลิฟอร์เนีย โดยศิลปินหลักที่มาแสดงคือกลุ่มวงร็อกชาวบริทิช โคลด์เพลย์ พร้อมกับแขกรับเชิญพิเศษ บียอนเซ่ โนวส์ และบรูโน มาร์ส ผู้ที่เคยเป็นศิลปินหลักที่แสดงในซูเปอร์โบวล์ครั้งที่ 47 และซูเปอร์โบวล์ครั้งที่ 48
เบื้องหลัง
Coldplay, Rihanna, และKaty Perry ได้รับการเป็นศิลปินที่แสดงในการแสดงช่วงพักครึ่งในซูเปอร์โบวล์ครั้งที่ 49 ในปี ค.ศ. 2015 Perry ได้ยืนยันในไม่ช้าว่าเป็นศิลปินหลักในการแสดงช่วงพักครึ่งในเดือนตุลาคม ค.ศ. 2014 ในช่วงปลายเดือนพฤศจิกายน ค.ศ. 2015 รายงานระบุว่ามีการแสดงหลายรายการในระหว่างการแสดงช่วงพักครึ่ง Coldplay ได้ยืนยันว่าจะเป็นศิลปินหลักในการแสดงช่วงพักครึ่งในซูเปอร์โบวล์ครั้งที่ 50 ในวันที่ 3 ธันวาคม ค.ศ. 2015 1 วันก่อนการเปิดตัวสตูดิโออัลบั้มที่เจ็ดของพวกเขา A Head Full of Dreams และได้รับการยืนยันว่า Beyoncé และ Bruno Mars จะเข้าร่วมแสดงเป็นแขกรับเชิญ
การตอบรับ
การแสดงช่วงพักครึ่งในซูเปอร์โบวล์ครั้งที่ 50 ได้กลายเป็นรายการที่ได้รับการจัดอันดับสูงสุดเป็นอันดับ 4 ในสหรัฐอเมริกาด้วยจำนวนผู้ชมทั้งหมด 115.5 ล้านคน
รายชื่อเพลงที่แสดง
Setlist obtained from Billboard.
กีฬายิมนาสติกในโอลิมปิกฤดูร้อน 2004 – รอบคัดเลือกยิมนาสติกสากลหญิง
การแข่งขันกีฬายิมนาสติกสากลหญิงในโอลิมปิกฤดูร้อน 2004 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2004 ณ กรุงเอเธนส์ ประเทศกรีซ โดยมีโค้วต้าทั้งหมด 98 คน แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 15 สิงหาคม ค.ศ. 2004
ปวีร์ คชภักดี
ปวีร์ คชภักดี (เกิด 25 กันยายน พ.ศ. 2531) ชื่อเล่น โอ เป็นศิลปินชาวไทย สำเร็จการศึกษาจากคณะวิทยาลัยดนตรี เอกขับร้องตะวันตก มหาวิทยาลัยรังสิต มีผลงานเพลงที่เป็นที่รู้จัก เช่น Superman, พยายาม, R.I.P. (Love) และ คนที่ไม่ใช่
ประวัติ
โอ ปวีร์ เริ่มต้นทำวงดนตรีกับเพื่อน ๆ ตั้งแต่สมัยเรียนชั้นมัธยมศึกษาที่โรงเรียนพัทลุง และด้วยใจที่รักในเสียงดนตรีและการร้องเพลง จึงตัดสินใจเรียนดนตรีอย่างจริงจัง ที่วิทยาลัยดนตรี มหาวิทยาลัยรังสิต ซึ่งระหว่างเรียนก็เริ่มเขียนเพลงและทำเพลงมาเรื่อย ๆ จนกระทั่งมีผลงานเพลงชุดแรกคือ EP.Song Form Inside และ EP.ชุดที่ 2 ชื่อว่า My Way และจาก EP. นี้เองทำให้ชื่อของโอ ปวีร์ เป็นที่รู้จักมากขึ้นจากเพลง Superman ที่ได้ส่งเข้าไปในช่วง Bedroom studio ของคลื่นแฟต เรดิโอ จากนั้นจึงได้มีโอกาสได้ขึ้นแแสดงในงานแฟตเฟสติวัล ครั้งที่ 10 ซึ่งส่งให้เพลง Superman เป็นที่รู้จักมากขึ้นและสามารถไต่ขึ้นสู่อันดับ 1 ได้สำเร็จ ซึ่งทำให้ได้รับรางวัล Fat Award 2011 สาขา bedroom of the year ในปีเดียวกัน และจากจุดนี้ทำให้ โอ ปวีร์ ได้รับการชักชวนให้เข้าประกวดในโครงการ โคน ค้น คน โดย Wall's Cornetto โคนดนตรี ซึ่งผู้ที่ได้รับรางวัลชนะเลิศจะได้เป็นศิลปินใหม่ในสังกัด Believe records ซึ่งโอ ปวีร์ได้รับตำแหน่งชนะเลิศอันดับที่ 1 โดยปัจจุบัน โอ ปวีร์ สังกัดบ็อกซ์มิวสิก (BOXX MUSIC) ในเครือ Muzik Move
ตี๋เหรินเจี๋ย ดาบทะลุคนไฟ
ตี๋เหรินเจี๋ย ดาบทะลุคนไฟ (Detective Dee, Detective Dee and the Mystery of the Phantom Flame, จีนตัวเต็ม: 狄仁傑之通天帝國（臺：通天神探狄仁傑, จีนตัวย่อ: 狄仁杰之通天帝国) ภาพยนตร์กำลังภายในแนวสืบสวนสอบสวนสัญชาติฮ่องกง นำแสดงโดย หลิว เต๋อหัว, หลิว เจียหลิง, หลี่ ปิงปิง, เหลียง เจียฮุย, เติ้งเชา กำกับโดย ฉีเคอะ ภาพยนตร์ออกฉายทั่วโลก
เรื่องย่อ
ในแผ่นดินยุคราชวงศ์ถัง ที่เมืองลั่วหยาง พระนางบูเช็คเทียนได้ขึ้นครองราชย์เป็นฮ่องเต้โดยสมบูรณ์ ซึ่งในราชสำนักกำลังมีการเฉลิมฉลองด้วยการสร้างพระพุทธรูปขนาดใหญ่ แต่แล้วจู่ ๆ นายช่างผู้ควบคุมการสร้างก็ได้เกิดไฟลุกไหม้ท่วมตัวเสียชีวิตอย่างปริศนา ซึ่งก่อนหน้านั้นก็ได้มีเหตุการณ์ลึกลับเช่นนี้เกิดขึ้นมาแล้วหลายต่อหลายครั้ง พระนางจึงมีราชโองการให้เบิกตัว ตี๋เหรินเจี๋ย นักสืบราชสำนักผู้ถูกควบคุมตัวในคุกนานถึง 8 ปี ด้วยข้อหาท้าทายอำนาจพระนาง ออกมาเพื่อให้สืบสวนเรื่องราวเหล่านี้ ตี๋เหรินเจี๋ยถูกปล่อยตัวออกมา โดยมี จิงเอ๋อ หญิงสาวรับใช้คนสนิทของพระนางบูเช็คเทียนเป็นผู้ควบคุม
การสืบสวนของ ตี๋เหริ่นเจี๋ยได้พาเขาเข้าไปในตลาดมืด ซึ่งทำให้ค้นพบกับหลักฐานถึงวิธีการเผาไหม้จากภายในร่างกายเหยื่อ คือ ฟอสฟอรัสขาว ซึ่งทั้งหมดก็โยงไปที่ พ่อมดวังหลวง ที่ปรึกษาคนสำคัญของฮ่องเต้ แต่นั้นก็หมายถึงการที่เขาต้องท้าทายกับอำนาจของประมุขของประเทศอีกครั้ง
เบื้องหลังและการเข้าฉาย
Detective Dee หรือในชื่อเต็มว่า Detective Dee and the Mystery of the Phantom Flame เป็นภาพยนตร์กำลังภายในแฟนตาซีแนวสืบสวนสอบสวนจากการกำกับของ ฉีเคอะ ผู้กำกับฯชื่อดังของฮ่องกง โดยสร้างมาจากบุคคลที่มีตัวตนในประวัติศาสตร์ คือ ตี๋เหรินเจี๋ย และพระนางบูเช็คเทียน รวมถึง จิงเอ๋อ ด้วย ซึ่งในเรื่องผู้สร้างได้สร้างให้เธอเป็นผู้เชี่ยวชาญวิทยายุทธด้วย
เมื่อออกฉายแล้ว ได้รับเกียรติให้ร่วมฉายในเทศกาลภาพยนตร์นานาชาติโทรอนโต ที่แคนาดา และเทศกาลภาพยนตร์เวนิซ ที่อิตาลี โดยในเทศกาลนี้ได้มีชื่อเข้าชิงรางวัลภาพยนตร์ยอดเยี่ยมอีกด้วย รวมถึงมีชื่อเข้าชิงรางวัลในเทศกาลเอเชียน ฟิล์ม อวอร์ดส์ และภาพยนตร์ฮ่องกงยอดเยี่ยม และได้ออกฉายมากกว่า 20 ประเทศทั่วโลก เวปไซด์ box office mojo กวาดรายได้ในจีนมากกว่า 51 ล้านดอลล่าห์สหรัฐ
พระตำหนักสวนรื่นฤดี
พระตำหนักสวนรื่นฤดี เป็นที่ประทับพระนางเจ้าสุวัทนา พระวรราชเทวีและสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ตั้งอยู่บริเวณถนนนครราชสีมา ตัดกับ ถนนสุโขทัย ในปัจจุบันเป็นที่ทำการของกองอำนวยการรักษาความมั่นคงภายในราชอาณาจักร
ประวัติ
องค์ตำหนักเป็นตึกสองชั้นครึ่ง สร้างด้วยสถาปัตยกรรมสมัยใหม่ผสมอเมริกัน สง่างามด้วยรูปทรงเรียบทันสมัย หลังคาเป็นทรงปั้นหยาลาดชัน มีอัฒจันทร์กว้างขึ้นสู่มุขด้านหน้า เหนือขึ้นไปเป็นระเบียงทึบมีคิ้วคอนกรีตต่อเนื่องกับคิ้วที่ผนังรอบอาคาร มีพระแกลกว้างโดยรอบและมีช่องแสงรูปวงกลม คิ้ว คาน และพระแกลสีอ่อนตัดกับตำหนักสีเข้ม
สวนรื่นฤดีแห่งนี้ สมเด็จพระเจ้าภาติกาเธอฯ ได้ทรงพระอักษรตามหลักสูตรของกระทรวงศึกษาธิการ โดยพระอาจารย์พิเศษจากโรงเรียนราชินีต่อมาได้เสด็จไปทรงพระอักษร ณ โรงเรียนราชินี จนจบชั้นประถมศึกษาปีที่ ๓ แล้วทรงลาออกมาทรงพระอักษรกับมิสซิสเดวีส์ อดีตครูโรงเรียนวัฒนาวิทยาลัย และนางสาวศรีนาถ สุทธะสินธุ (ศาสตราจารย์เกียรติคุณ ท่านผู้หญิงศรีนาถ สุริยะ) ตลอดทั้งยังทรงเรียนเปียโนกับมิสเซดี้อีกด้วยสวนรื่นฤดี ตำหนักใหม่ที่พระนางเจ้าสุวัทนา พระวรราชเทวี โปรดให้สร้างเป็น ตำหนักที่ร่มรื่นสวยงาม ประกอบด้วยสวนผลไม้ นานาชนิด เช่น มะม่วง ชมพู่ ขนุน มะปราง ฯลฯ และมีสระสรงน้ำ (สระว่ายน้ำ) สำหรับเสด็จลงสรงน้ำเป็นประจำด้วย
เมื่อ สมเด็จพระเจ้าภาติกาเธอ เจ้าฟ้าเพชรรัตนราชสุดา สิริโสภาพัณณวดี มีพระชนมายุ 12 พรรษา พระนางเจ้าสุวัทนาฯ ทรงสังเกตได้ว่าพระอนามัยของสมเด็จพระเจ้าภคินีเธอฯ มีลักษณะพิเศษ เช่นทรงมีความสามารถด้านการคำนวณ การจดจำทิศทาง และความสนใจจดจ่อต่อสิ่งต่าง ๆ รอบตัวที่ผิดแผกจากเด็กสามัญทั่วไป จึงมีพระดำริจะทรงพาสมเด็จพระเจ้าภาติกาเธอฯ ไปทรงศึกษาต่อและประทับรักษาพระองค์ยังต่างประเทศ
วีนัส
วีนัส (Venus) อาจหมายถึง
Xiphocaridinella
Xiphocaridinella เป็นสกุลของกุ้งฝอยที่อยู่ในวงศ์ Atyidae
สปีชีส์ของสกุลนี้พบในเอเชียตะวันตก
สปีชีส์ในสกุล ได้แก่:
ประเทศลาวในซีเกมส์
ครั้งเดียวที่ลาวเป็นเจ้าภาพการแข่งขันคือในปี ค.ศ. 2009 ที่เวียงจันทน์
สนามบินเฮลิคอปเตอร์
สนามบินเฮลิคอปเตอร์ (Heliport) หมายถึงพื้นที่บนบก น้ำ หรือโครงสร้างที่ใช้สำหรับการขึ้นและลงจอดของเฮลิคอปเตอร์ รวมถึงอาคารและสิ่งอำนวยความสะดวกของพื้นที่นั้น กล่าวคือเป็นท่าอากาศยานขนาดเล็กที่ใช้สำหรับเฮลิคอปเตอร์และอากาศยานอื่นที่ขึ้นลงในแนวดิ่ง
คำศัพท์อื่นที่ใช้กล่าวถึงสนามบินเฮลิคอปเตอร์ เช่น
หลิว เซ่าอัง
หลิว เซ่าอัง (13 มีนาคม ค.ศ. 1998 —) เป็นนักสเกตความเร็วระยะสั้นชาวฮังการี เขาเป็นผู้ชนะเลิศเหรียญทองโอลิมปิก แชมป์โลกและแชมป์ยุโรป เขาเปลี่ยนสัญชาติและอาจเป็นตัวแทนของประเทศจีนหลังปี ค.ศ. 2023
ประวัติ
หลิวเกิดในบูดาเปสต์ ประเทศฮังการี โดยพ่อของเขาเป็นชาวจีนและแม่เป็นชาวฮังการี เขาเป็นน้องชายของเซ่าหลิน ซานโดร์ หลิว ซึ่งเป็นนักสเกตความเร็วระยะสั้น เขาเริ่มเล่นสเกตความเร็วระยะสั้นในปี ค.ศ. 2006 และฝึกซ้อมที่ประเทศจีนเป็นเวลาหนึ่งปี เขาปรากฏตัวในระดับนานาชาติครั้งแรกในการแข่งขันสเกตความเร็วระยะสั้นเยาวชนชิงแชมป์โลก 2014 ที่ แอร์ซูรุม เขาได้รับรางวัลเหรียญเงินในรายการทีมผลัด 3000 เมตร อีกหนึ่งปีต่อมาเขาได้รับรางวัลเหรียญเงินในการแข่งขันสเกตความเร็วระยะสั้นชิงแชมป์โลก 2015 ที่ มอสโก และสเกตความเร็วระยะสั้นชิงแชมป์ยุโรป 2015 ที่ ดอร์เดรชท์
เขาได้เข้าร่วมการแข่งขันโอลิมปิกเยาวชนฤดูหนาว 2016 ที่ ลิลเลอฮาเมอร์ เขาได้รับเหรียญทองแดงในรายการ 1000 เมตร และจบอันดับที่เก้าในรายการ 500 เมตร ต่อมาในปีเดียวกันเขาได้เข้าแข่งขันชิงแชมป์โลก 2016 ที่ โซล เขาได้รับรางวัลเหรียญเงินในรายการ 1500 เมตร และเหรียญทองแดงในรายการ 500 เมตร
ในการแข่งขันโอลิมปิกฤดูหนาว 2018 ที่ พย็องชัง เขาได้รับรางวัลเหรียญทองในรายการทีมผลัด 5000 เมตร (ร่วมกับเซ่าหลิน ซานโดร์ หลิว, วิกโตร์ คโนช และชอบอ บูร์ยาน) ทำให้ทีมชาติฮังการีได้รับเหรียญทองเป็นครั้งแรกในประวัติศาสตร์ในโอลิมปิกฤดูหนาว และในเดือนมกราคม ค.ศ. 2019 เขาได้รับเหรียญทองในรายการ 500 เมตร และ 1500 เมตร จากการแข่งขันสเกตความเร็วระยะสั้นชิงแชมป์ยุโรป 2019 หลังจากนั้นในเดือนกุมภาพันธ์ 2019 เขาประสบอุบัติกระดูกข้อมือซ้ายหักหลังจากการล้มระหว่างการแข่งขันเวิลดัพ 2019 ที่เดรสเดิน
ในการแข่งขันโอลิมปิกฤดูหนาว 2022 ที่ ปักกิ่ง เขาได้รับรางวัลเหรียญทองในรายการ 500 เมตร และสองเหรียญทองแดงในรายการทีมผลัดผสม 2000 เมตร (ร่วมกับแปตรอ ยาซอปาตี, ชอเฟีย โกนยอ และเซ่าหลิน ซานโดร์ หลิว) และ 1000 เมตร ซึ่งเขาจบการแข่งขันตามหลังเหริน จื่อเวย์และหลี่ เหวินหลงจากประเทศจีน
กระทรวงคมนาคม (ประเทศไทย)
กระทรวงคมนาคม (Ministry of Transport) เป็นหน่วยงานราชการส่วนกลางประเภทกระทรวงของไทย มีหน้าที่เกี่ยวกับดูแลระบบการขนส่งและบริการคมนาคม ให้มีความคุ้มค่าและทั่วถึง ธุรกิจการขนส่ง การวางแผนจราจร และการพัฒนาโครงสร้างพื้นฐานด้านการคมนาคม อย่างเสมอภาคโดยทั่วถึงกัน
ประวัติ
ในรัชสมัย พระบาทสมเด็จพระจุลจอมเกล้าเจ้าอยู่หัว ได้มีการปฏิรูปราชการบริหารส่วนกลางเสียใหม่ตามแบบอย่างอารยประเทศ โดยจัดจำแนกราชการเป็นกรมกองต่าง ๆ มีหน้าที่เป็นหมวดเหล่า ไม่ก้าวก่ายกัน โดยได้มีการจัดตั้ง กรมโยธาธิการ ขึ้น ในปี 2433 เพื่อดูแลการก่อสร้างถนน ขุดคลอง และการช่างทั่วไป รวมทั้งการไปรษณีย์ โทรเลข และการรถไฟ โดยในขณะนั้น เริ่มมีการสร้างถนนตั้งแต่ พระบาทสมเด็จพระจอมเกล้าเจ้าอยู่หัว ซึ่งคือ ถนนเจริญกรุง ซึ่งเป็นถนนสายแรกของประเทศไทย
ต่อมาในปี 2435 จึงได้ยกฐานะกรมต่างๆ ขึ้นเป็นกระทรวง ทำให้ได้เปลื่ยนชื่อเป็น กระทรวงโยธาธิการ โดยมีอำนาจหน้าที่ ตามเดิม
ต่อมาในรัชสมัย พระบาทสมเด็จพระมงกุฎเกล้าเจ้าอยู่หัว ได้โปรดเกล้าฯ ให้เปลื่ยนนามจาก กระทรวงโยธาธิการ เป็น กระทรวงคมนาคม เมื่อวันที่ 1 เมษายน 2455 โดยมีอำนาจหน้าที่ ในการดูแลเกี่ยวกับ การขนส่งทางรถไฟ การขนส่งทางบก การขนส่งทางน้ำ และการสื่อสาร
ต่อมา เนื่องด้วยปัญหาสภาพเศรษฐกิจ หลังสงครามโลกครั้งที่หนึ่ง ทำให้ต้องมีการตัดทอน ส่วนราชการที่ซ้ำซ้อน เพื่อประหยัดงบประมาณแผ่นดิน จึงได้ยุบกระทรวง แล้วรวมเข้ากับ กระทรวงพาณิชย์ เป็น กระทรวงพาณิชย์และคมนาคม ในปี 2475 (ต่อมาได้รวมกับ กระทรวงเกษตราธิการ เป็น กระทรวงเกษตรพาณิชยการ และ กระทรวงเศรษฐการ ตามลำดับ)
ต่อมาได้ตรา พระราชบัญญัติปรับปรุง กระทรวง ทบวง กรม (แก้ไขเพิ่มเติม) พ.ศ. 2477 กำหนดหน้าที่ใน กระทรวงเศรษฐการออกเป็นทบวง โดยได้จัดตั้ง ทบวงพาณิชย์และคมนาคม ก่อนที่จะยุบอีกครั้ง ในปีเดียวกัน
ต่อมา ในปี 2545 ตาม พระราชบัญญัติปรับปรุงกระทรวง ทบวง กรม พ.ศ. 2545 ได้แยกงานการสื่อสารและโทรคมนาคมไปจัดตั้งเป็นกระทรวงใหม่คือกระทรวงเทคโนโลยีสารสนเทศและการสื่อสาร โดยให้กระทรวงมีอำนาจหน้าที่รับผิดชอบเกี่ยวกับการขนส่งและบริการคมนาคม ธุรกิจคมนาคม การวางแผนจราจร และการพัฒนาโครงสร้างพื้นฐานด้านการคมนาคมอย่างเสมอภาคโดยทั่วถึงกัน
ปี พ.ศ. 2562 พระราชบัญญัติปรับปรุงกระทรวง ทบวง กรม ฉบับที่ 18 พ.ศ. 2562 มีผลบังคับใช้วันที่ 15 เมษายน 2562 โดยให้ยกฐานะของสำนักงานโครงการพัฒนาระบบราง สำนักงานนโยบายและแผนการขนส่งและจราจร ขึ้นจัดตั้งเป็นกรมการขนส่งทางราง
ในวันที่​ 8​ เมษายน​ พ.ศ. 2563 รัฐบาลแต่งตั้งปลัดกระทรวงคมนาคมดำรงตำแหน่ง​ หัวหน้าศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักรซึ่งเป็นศูนย์ภายในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019
ที่ทำการกระทรวง
เดิมที่ทำการของกระทรวง เมื่อครั้งยังใช้ชื่อ กระทรวงโยธาธิการนั้น แต่แรกเริ่มนั้น ต้องใช้ที่ทำการของกรมไปรษณีย์ (ไปรษณียาคาร) ไปพลางก่อน ซึ่งแต่เดิมเป็นบ้านของ พระปรีชากลการ (สำอาง อมาตยกุล) ต่อมา เมื่อได้สร้างที่ว่าการกระทรวงขึ้น ที่บริเวณวังเดิมของ พระเจ้าราชวรวงศ์เธอ กรมหมื่นเจริญผลภูลสวัสดิ์ จึงได้ย้ายไป ใช้เป็นที่ทำการจนเป็นกระทรวงคมนาคม ต่อมา เมื่อมีการยุบเลิกกระทรวงคมนาคม ก็ได้ใช้ที่ทำการของ กระทรวงพาณิชย์ เป็นที่ทำการ
ต่อมาเมื่อได้มีการตั้ง กระทรวงคมนาคม ขึ้นใหม่ เมื่อปี 2484 จึงต้องอาศัยของ อาคารที่ว่าการกรมไปรษณีย์โทรเลข (ไปรษณีย์กลาง บางรัก) ในชั้น 2 ทิศเหนือเป็น ที่ทำการกระทรวงไปก่อน และได้ย้ายไปอยู่ที่บริเวณ ท่าช้างวังหน้า ต่อมาจึงได้ย้ายไปที่บริเวณ ถนนราชดำเนินนอก ซี่งเป็นที่ตั้งของกระทรวงมาจนถึงบัดนี้ โดยได้เปิดใช้งานเมื่อวันที่ 3 เมษายน 2497
หน่วยงานสังกัดกระทรวง
กระทรวงคมนาคมมีส่วนราชการและรัฐวิสาหกิจในสังกัด ดังนี้
ฟุตบอลทีมชาติเกาหลีใต้
เกาหลีใต้เป็นทีมที่ประสบความสำเร็จมากที่สุดในสมาพันธ์ฟุตบอลเอเชีย โดยมีส่วนร่วมในการแข่งขันฟุตบอลโลกรอบสุดท้าย 11 ครั้ง มากที่สุดในเอเชีย และเข้าร่วมติดต่อกัน 10 ครั้ง ตั้งแต่ฟุตบอลโลก 1986 ถึงครั้งล่าสุด แม้ในการแข่งขัน 5 ครั้งแรกจะไม่สามารถเอาชนะใครได้เลย แต่ในฟุตบอลโลก 2002 ที่เกาหลีใต้เป็นเจ้าภาพร่วมกับญี่ปุ่น เกาหลีใต้ได้สร้างประวัติศาสตร์ด้วยการเป็นชาติแรกในเอเชียที่เข้าถึงรอบรองชนะเลิศ และยังคว้าอันดับ 4 ได้สำเร็จ เกาหลีใต้ยังเป็นหนึ่งในสองทีมที่เข้าชิงชนะเลิศรายการเอเชียนคัพมากที่สุด 6 สมัย โดยชนะเลิศ 2 สมัย (1956 และ 1960) รวมทั้งคว้าเหรียญทองเอเชียนเกมส์ 3 สมัย และเหรียญเงินอีก 3 สมัย
ก่อตั้งทีม (1921)
คาบสมุทรเกาหลีภายใต้การปกครองของราชวงศ์โชซ็อนไม่ได้รับการแนะนำให้รู้จักกีฬาฟุตบอลจนกระทั่งปลายศตวรรษที่ 19 มีหลักฐานว่ากีฬาฟุตบอลเริ่มเข้าสู่เกาหลีประมาณ ค.ศ. 1882 เมื่อทหารเรือจากกองทัพเรือสหราชอาณาจักรมีการเล่นฟุตบอลบนเรือ HMS Flying Fish ในขณะเทียบท่าที่ท่าเรืออินช็อน ต่อมา เกาหลีกลายเป็นอาณานิคมของญี่ปุ่นใน ค.ศ. 1905 ก่อนที่สนธิสัญญาญี่ปุ่น–เกาหลี ค.ศ. 1910 ทำให้เกาหลีหมดสิ้นอำนาจการปกครองตนเองโดยสมบูรณ์
ใน ค.ศ. 1921 มีการจัดการแข่งขันรายการ All Joseon Football Tournament ขึ้นซึ่งถือเป็นการแข่งขันทางการรายการแรกในเกาหลี ต่อมาใน ค.ศ. 1928 สมาคมฟุตบอลเกาหลีในยุคแรกได้ก่อตั้งขึ้นในชื่อ สมาคมฟุตบอลโชซ็อน เพื่อสร้างรากฐานและเผยแพร่กีฬาฟุตบอลให้เป็นที่รู้จักในเกาหลี ทีมฟุตบอลของเกาหลีได้ร่วมแข่งขันกับทีมญี่ปุ่นประมาณ ค.ศ. 1926 ต่อมา สโมสรฟุตบอลโชซ็อนได้กลายเป็นตัวแทนของทีมชาติเกาหลีโดยพฤตินัย และชนะเลิศการแข่งขันฟุตบอลชิงถ้วยพระราชทานสมเด็จพระจักรพรรดิ ใน ค.ศ. 1935 ซึ่งจัดโดยสมาคมฟุตบอลญี่ปุ่น ในช่วงเวลานั้น ผู้เล่นชาวเกาหลีหลายคนต้องลงแข่งขันในนามทีมชาติญี่ปุ่น ที่มีชื่อเสียงที่สุดได้แก่ คิม ยอง-ชิก (김용식) ลงเล่นให้ญี่ปุ่นในโอลิมปิกฤดูร้อน 1936
สมาคมฟุตบอลเกาหลีได้รับการจัดระบบใหม่ใน ค.ศ. 1945 เนื่องจากการยึดครองเกาหลีโดยจักรรรดิญี่ปุ่นสิ้นสุดลงหลังสงครามโลกครั้งที่สอง การแบ่งแยกคาบสมุทรเกาหลีส่งผลให้ประเทศเกาหลีใต้และเกาหลีเหนือได้แยกประเทศกันในช่วงปลายทศวรรษ 1940 สมาคมฟุตบอลเกาหลี (KFA) ในรูปแบบใหม่ได้ก่อตั้งขึ้นและเข้าร่วมสหพันธ์ฟุตบอลระหว่างประเทศใน ค.ศ. 1948 และในปีเดียวกันนั้น ทีมชาติเกาหลีใต้ได้ลงแข่งขันรายการแรกอย่างเป็นทางการด้วยการชนะทีมชาติเม็กซิโกด้วยผลประตู 5–3 ในโอลิมปิกฤดูร้อน 1948 ที่กรุงลอนดอน ก่อนจะเข้าไปแพ้สวีเดนในรอบก่อนรองชนะเลิศอย่างขาดลอย 0–12 ซึ่งเป็นสถิติการแพ้ด้วยผลประตูที่มากที่สุดของพวกเขามาถึงปัจจุบัน
ฟุตบอลโลกครั้งแรก และแชมป์เอเชียนคัพ (1954)
แม้จะล้มเหลวในฟุตบอลโลก แต่เกาหลีใต้ประสบความสำเร็จรายการใหญ่ครั้งแรก โดยชนะเลิศฟุตบอลเอเชียนคัพซึ่งจัดแข่งขันขึ้นเป็นครั้งแรกใน ค.ศ. 1956 ที่ฮ่องกง และยังป้องกันแชมป์ได้ในฐานะเจ้าภาพในอีกสี่ปีต่อมา (1960) โดยเอาชนะเวียดนามใต้, อิสราเอล และจีน อย่างไรก็ตาม ได้เกิดกรณีปัญหาขึ้นในรายการนั้น เมื่อผู้เล่นเกาหลีได้รับเหรียญรางวัลปลอม โดยสมาคมฟุตบอลเกาหลีได้ให้คำมั่นว่าจะส่งมอบเหรียญทองของจริงให้แก่นักเตะ ทว่าสิ่งนี้ไม่เกิดขึ้นเลยจนกระทั่งปี 2019 และเกาหลีใต้ยังไม่สามารถคว้าแชมป์เอเชียนคัพได้อีกเลยจนถึงทุกวันนี้ จนหลายคนสันนิษฐานว่าเป็นเพราะ "คำสาปของเหรียญปลอม"
โกลเดน เจเนอเรชั่น (1986)
ใน ค.ศ. 1986 เกาหลีใต้ชนะการแข่งขันฟุตบอลชิงแชมป์แห่งชาติเอเชียตะวันออก และผ่านรอบคัดเลือกในการแข่งขันฟุตบอลโลก 1986 รวมถึงการเอาชนะญี่ปุ่นได้สองนัดในรอบชิงชนะเลิศของรอบคัดเลือก ถือเป็นการกลับมาร่วมแข่งขันฟุตบอลโลกรอบสุดท้ายเป็นครั้งแรกนับตั้งแต่ปี 1954 ทีมชาติเกาหลีใต้ในขณะนั้นได้รับการขนานนามว่าเป็นยุคทอง หรือโกลเดน เจเนอเรชั่น โดยมีนักเตะแกนหลักอย่าง ชาบอม-กึน หนึ่งในนักเตะที่ดีที่สุดตลอดกาลของเกาหลีใต้ซึ่งเล่นอยู่ในบุนเดิสลีกาขณะนั้น ในการแข่งขันนัดแรกในรอบแบ่งกลุ่ม เกาหลีใต้แพ้อาร์เจนตินา (ทีมแชมป์ในครั้งนั้น) 1–3 พัก ชาง-ซุน เป็นนักเตะที่ทำประตูแรกให้เกาหลีใต้ในฟุตบอลโลกรอบสุดท้าย ตามด้วยการเสมอบัลแกเรีย 1–1 ปิดท้ายด้วยการพบกับแชมป์เก่าในครั้งที่แล้วอย่างอิตาลี เกมจบลงโดยเกาหลีใต้แพ้ 2–3 ตกรอบแรก และภายหลังจบการแข่งขันสื่อเกาหลีใต้ได้วิจารณ์การทำหน้าที่ของผู้ตัดสินในนัดนั้นอย่าง ดาวิด โซชา ที่ตัดสินค้านสายตาหลายจังหวะรวมถึงการให้จุดโทษแก่อิตาลี ความผิดหวังในฟุตบอลโลกของเกาหลีใต้ถูกชดเชยด้วยการคว้าเหรียญทองเอเชียนเกมส์เป็นสมัยที่สองที่กรุงโซล
ฟุตบอลโลก 1998
ใน ค.ศ. 1997 ชาบอม-กึน ได้ผันตัวมาเป็นผู้ฝึกสอนหลังจากเลิกเล่นอาชีพ และพาทีมลงแข่งขันฟุตบอลโลก1998 รอบคัดเลือก เกาหลีใต้ชนะรวดสี่นัดต่อคาซัคสถาน, อุซเบกิสถาน, ญี่ปุ่น และสหรัฐอาหรับเอมิเรตส์ จบอันดับหนึ่งของกลุ่ม เข้าสู่การแข่งขันรอบสุดท้าย เกาหลีใต้แพ้ในนัดแรกต่อเม็กซิโก 1–3 แม้จะได้ประตูออกนำไปก่อนจาก ฮา ซอก-จู ตามด้วยการโดนเนเธอร์แลนด์ที่คุมทีมโดยคืส ฮิดดิงก์ถล่ม 5–0 ผู้เล่นคนเดียวของเกาหลีใต้ที่ได้รับการชื่นชมคือผู้รักษาประตูอย่าง คิม บย็อง-จี ซึ่งช่วยให้ทีมเสียเพียง 5 ประตูจากโอกาสยิง 17 ครั้งของเนเธอร์แลนด์ ชาบอม-กึน ถูกปลดจากตำแหน่งหลังจบการแข่งขันนัดที่สอง และเกาหลีใต้ปิดท้ายด้วยการเสมอเบลเยียม 1–1
ปาฏิหาริย์ของคืส ฮิดดิงก์ (2002)
ในวันที่ 18 ธันวาคม ค.ศ. 2000 สมาคมฟุตบอลเกาหลีประกาศแต่งตั้ง คืส ฮิดดิงก์ อดีตผู้ฝึกสอนทีมชาติเนเธอร์แลนด์เข้ามารับตำแหน่งในฟุตบอลโลก 2002 ซึ่งเกาหลีใต้เป็นเจ้าภาพร่วมกับญี่ปุ่น สมาคมฟุตบอลเกาหลีให้คำมั่นแก่เขาว่าจะพัฒนาแคมป์ฝึกซ้อมของนักเตะ และมอบอำนาจในการจัดการทีมงานให้แก่ฮิดดิงก์อย่างเบ็ดเสร็จ ต่อมาในการแข่งขันฟีฟ่าคอนเฟเดอเรชันส์คัพ 2001 เกาหลีใต้แพ้ฝรั่งเศสในนัดแรก 0–5 และไม่ผ่านเข้าสู่รอบต่อไปแม้จะชนะได้ในสองนัดต่อมาที่พบกับเม็กซิโก และ ออสเตรเลีย เนื่องจากผลประตุได้-เสียที่แย่กว่าออสเตรเลีย ต่อมา เกาหลีใต้แพ้เช็กเกีย 0–5 ในการแข่งขันกระชับมิตร ผู้สื่อข่าวเกาหลีใต้จึงตั้งฉายาให้แก่ฮิดดิงก์ว่า "Oh-dae-ppang" ซึ่งหมายถึงตัวเลข "5–0" และยังคงมีผลงานไม่น่าประทับใจในรายการคอนคาแคฟโกลด์คัพ โดยจบอันดับสี่จากผลงานเสมอสองนัด และแพ้สามนัด แต่พวกเขามีผลงานที่ดีขึ้นในการแข่งขันกระชับมิตรซึ่งพบทีมชาติจากยุโรป ถล่มสกอตแลนด์ 4–1, เสมออังกฤษ 1–1 และแพ้ฝรั่งเศสไปแบบสูสี 2–3 สร้างความมั่นใจก่อนลงแข่งขันฟุตบอลโลกรอบสุดท้าย
ในการแข่งขันรอบสุดท้าย เกาหลีใต้พบกับชัยชนะนัดแรกในฟุตบอลโลก เอาชนะโปแลนด์ 2–0 ตามด้วยการเสมอสหรัฐ 1–1 โดยอัน จ็อง-ฮวัน เป็นผู้ทำประตูตีเสมอท้ายเกม ปิดท้ายรอบแบ่งกลุ่มด้วยการชนะโปรตุเกส 1–0 จากประตูของ พัก จี-ซ็อง ซึ่งผู้เล่นโปรตุเกสได้รับใบแดงถึงสองคนในเกมนี้ เกาหลีใต้ผ่านเข้าสู่รอบแพ้คัดออกในฟุตบอลโลกรอบสุดท้ายเป็นครั้งแรก เอาชนะอิตาลี 2–1 ในรอบ 16 ทีมสุดท้าย เกาหลีใต้ได้จุดโทษในช่วงต้นเกม แต่อัน จ็อง-ฮวัน ยิงไปติดเซฟของ จันลุยจี บุฟฟอน และกริสเตียน วีเอรี ทำประตูให้อิตาลีขึ้นนำ ก่อนที่ ซ็อลคี-ฮยอน จะตีเสมอให้เกาหลีใต้ในนาทีที่ 88 และต้องต่อเวลาพิเศษ และมีกรณีปัญหาเมื่อ ฟรันเชสโก ตอตตี ผู้เล่นอิตาลีได้รับใบแดงอย่างค้านสายตา ก่อนที่อัน จ็อง-ฮวัน จะทำประตูชัยให้เกาหลีใต้ชนะไปด้วยกฎประตูทอง (Golden goal) ผ่านเข้าสู่รอบก่อนรองชนะเลิศพบกับสเปน ซึ่งผู้ตัดสินยังคงได้รับการวิจารณ์อย่างต่อเนื่อง เมื่อสเปนสามารถทำประตูได้ถึงสองครั้ง แต่ผู้ตัดสินไม่ให้ประตู การแข่งขันจบลงด้วยผลเสมอ ก่อนที่เกาหลีใต้จะชนะการยิงจุดโทษด้วยผลประตู 5–3 สร้างประวัติศาสตร์เป็นชาติแรกของสมาพันธ์ฟุตบอลเอเชียที่เข้าถึงรอบรองชนะเลิศฟุตบอลโลกรอบสุดท้าย ก่อนจะยุติเส้นทางโดยแพ้เยอรมนี 0–1 และแพ้ตุรกี 2–3 คว้าอันดับสี่ไปครอง
กัปตันทีมของเกาหลีใต้ ฮอง เมียง-โบ ได้รับรางวัลผู้เล่นยอดเยี่ยมอันดับสามประจำการแข่งขัน เป็นผู้เล่นชาวเอเชียคนแรกที่ได้รางวัล และฮอง เมียง-โบ ยังมีชื่อติดทีมยอดเยี่ยมประจำการแข่งขันร่วมกับ ยู ซัง-ช็อล ถือเป็นครั้งแรกที่มีผู้เล่นเอเชียติดทีมยอดเยี่ยมมการแข่งขันฟุตบอลโลกรอบสุดท้าย ความสำเร็จครั้งนี้ของเกาหลีใต้ไม่เคยเกิดขึ้นมาก่อน และถือว่าเหนือความคาดหมาย พวกเขาไปไกลกว่าชาติอื่น ๆ ในเอเชีย และยังเอาชนะทีมชั้นนำจากยุโรปได้ คืส ฮิดดิงก์ ได้รับการยกย่องเป็นฮีโร่ของเกาหลีใต้ และกลายเป็นบุคคลแรกที่ได้รับสถานะพลเมืองกิตติมศักดิ์ และได้รับบ้านพักส่วนตัวหลังใหม่ในเกาหลีใต้
ฟุตบอลโลก 2006 และ เอเชียนคัพ 2007
เกาหลีใต้ตกรอบแบ่งกลุ่มในการแข่งขันฟุตบอลโลก 2006 ที่เยอรมนี โดยอยู่ในกลุ่มจีร่วมกับฝรั่งเศส, สวิตเซอร์แลนด์ และโตโก ด้วยผลงาน ชนะ, เสมอ และแพ้ อย่างละ 1 นัด มี 4 คะแนนจบในอันดับสามของกลุ่ม แม้พวกเขาจะทำผลงานยอดเยี่ยมในสองนัดแรกด้วยการชนะโตโก 2–1 ตามด้วยการเสมอทีมใหญ่อย่างฝรั่งเศสได้ 1–1 แต่พวกเขาแพ้สวิตเซอร์แลนด์ในนัดชี้ชะตา 0–2 ถัดมาในการแข่งขันเอเชียนคัพ 2007 เกาหลีใต้อยู่ในกลุ่มดีร่วมกับซาอุดีอาระเบีย, อินโดนีเซีย (เจ้าภาพร่วม) และบาห์เรน ทำผลงาน ชนะ, เสมอ และแพ้ อย่างละ 1 นัด ตามด้วยการชนะจุดโทษอิหร่านในรอบก่อนรองชนะเลิศหลังจากเสมอกันด้วยผลประตู 0–0 ก่อนที่พวกเขาจะเข้าไปแพ้จุดโทษทีมแชมป์ในครั้งนั้นอย่างอิรักด้วยผลประตู 3–4 ภายหลังเสมอกัน 0–0 แต่ยังคว้าอันดับสามได้จากการดวลจุดโทษชนะญี่ปุ่นด้วยผลประตู 6–5 ภายหลังเสมอกัน 0–0
ยุคของกัปตัน พัก จี-ซ็อง (2008–11)
ใน ค.ศ. 2008 ฮุฮ์ จุง-มู เข้ามารับตำแหน่งผู้ฝึกสอน และ พัก จี-ซ็อง ได้รับการแต่งตั้งเป็นกัปตันทีม และเกาหลีใต้ทำสถิติไม่แพ้ในการแข่งขันทางการครบ 29 นัดใน ค.ศ. 2009 และในฟุตบอลโลก 2010 รอบคัดเลือก พวกเขาทำสถิติชนะ 4 นัด และ เสมอ 4 นัดไม่แพ้ทีมใด โดยอยู่ร่วมกลุ่มกับเกาหลีเหนือ, ซาอุดีอาระเบีย, อิหร่าน และ สหรัฐอาหรับเอมิเรตส์
ในฟุตบอลโลกรอบสุดท้าย เกาหลีใต้ชนะกรีซ 2–0 ในนัดแรก จากประตูของ ลี จุง-ซู และ พัก จี-ซ็อง ตามด้วยการแพ้อาร์เจนตินา 1–4 ปิดท้ายด้วยการเสมอไนจีเรีย 2–2 ผ่านเข้าสู่รอบรอบแพ้คัดออกเป็นครั้งแรกในฟุตบอลโลกที่ตนเองไม่ใช่เจ้าภาพ เข้าไปพบอุรุกวัย และพวกเขาแพ้ไป 1–2 ลุยส์ ซัวเรซ ทำประตูขึ้นนำให้อุรุกวัยก่อนที่ ลี ชุง-ยอง จะทำประตูตีเสมอ แต่ซัวเรซก็ยิงขึ้นนำให้อุรุกวัยอีกครั้ง และเกาหลีใต้ไม่สามารถทวงคืนได้แม้จะเล่นได้ดีในครึ่งเวลาหลังโดยครองบอลมากกว่าอุรุกวัยและมีโอกาสทำประตู